ΜΙΑ ΠΡΩΤΟΤΥΠΗ ΣΕΙΡΑ ΑΝΙΜΕ ΤΟΥ NETFLIX
ΜΕ ΤΟΝ ΠΑΛΙΟ ΤΟΝ ΤΡΟΠΟ
ΚΑΣΤΡΟ ΑΖΟΥΤΣΙ, 1581
Οι πανοπλίες mech ήταν πλεονέκτημα των Μογγόλων.
Έτσι κατέκτησαν τους ιαπωνικούς οικισμούς
των νήσων Τσουσίμα και Ίκι.
Αφού τους κερδίσαμε,
πήραμε την εξελιγμένη τεχνολογία για να ενισχύσουμε τα σύνορά μας.
Οι πρόγονοι λένε ότι η γνώση είναι δύναμη.
Με όλο τον σεβασμό, διαφωνώ.
Η εξουσία είναι δύναμη.
Μια απλή έννοια που ο γιος μου δεν καταλαβαίνει.
Την ήττα του Νομπουκάτσου από τον Χατόρι Χάνζο θα τη συζητάνε γενιές.
Περιττός σπίλος για την υστεροφημία μου.
Άρχοντά μου, τι σας φέρνει στο πεδίο εξάσκησης;
Η συνάντηση με τον στρατηγό των Ίγκα.
Θα σε συνοδεύσουν Γιάσουκε και Νατσουμάρου.
Αν μου επιτρέπετε, αυτό θα ήταν λάθος.
Φοβάμαι ότι η υπόλοιπη κοινωνία δεν θα δεχτεί τις παρεμβάσεις σας
στην κουλτούρα μας.
Ο Γιάσουκε έχει αποδείξει ότι έχει στρατιωτικό μυαλό.
Καλό όσο το δικό σου, ίσως και καλύτερο.
Πώς θα προχωρήσουμε, όταν το ένστικτο μας λέει να υποχωρούμε;
Πήγα στους Ίγκα για να δω πόσο λαμπρό θα 'ναι το μέλλον της χώρας.
Άρχοντά μου, αν συνεχίσετε να φέρνετε παρείσακτους,
οι εχθροί σας δεν θα μας σέβονται.
Ο Γιάσουκε δεν είναι δικός μας.
Ο λαός μας δεν θα τον δεχτεί.
Σύντομα θα εκπροσωπώ εγώ τον λαό και θα τον οδηγήσω σε έναν νέο κόσμο.
Δεν με συμπαθεί καθόλου.
Δώσε χρόνο στον Μιτσουχίντε.
Ο Νομπουνάγκα σε εμπιστεύεται πιο πολύ από άλλους.
Αυτό μπορεί να ενοχλήσει κάποιους.
Εσένα;
Ο Νομπουνάγκα πιστεύει στην Όνα-Μπουγκέισα.
Οπότε, εσύ κι εγώ μοιάζουμε.
Δεν είναι τίποτα.
Η σφραγίδα του οικόσημού μας.
Μου την έδωσε η μητέρα μου, κι η γιαγιά μου σ' εκείνη.
Μεγάλη τιμή.
Το παρελθόν φωτίζει το μέλλον. Δείχνει ποιοι είμαστε.
Βρήκατε το παιδί;
Ναι. Η γυναίκα που την πήρε…
Η Ίτσικα.
Τι έγινε μ' αυτήν;
Περισσότεροι μπελάδες απ' ό,τι περιμέναμε.
Ένας βαρκάρης που πάλευε σαν πολεμιστής.
Πολεμιστής;
Κι είναι μαύρος.
Κι αυτός απ' το βασίλειο του Μπενίν;
Σκάσε.
Και σας νίκησε και τους τέσσερις;
Ίσως έπρεπε να είχα προσλάβει αυτόν τελικά.
Δεν είπες ότι το κορίτσι είχε δυνάμεις.
Αυτό θα στοιχίσει παραπάνω.
Ασφαλώς.
Αυτός θα δώσει όσα απαιτούνται και κερδήθηκαν.
ΧΑΡΟΥΤΟ
Ποιος είναι αυτός;
Ο θεός στον οποίον προσεύχεται.
Σας τα είπα όλα, το ορκίζομαι!
Δεν ξέρω τίποτα.
Εντάξει, παιδί μου.
Μη με φοβάσαι άλλο.
Αλλά ποιος είναι ο μαύρος βαρκάρης;
Αυτός στέκεται εμπόδιο στη σωτηρία σου.
Ψαρεύει στο ποτάμι.
Καμιά φορά πίνει στο μπαρ του χωριού.
Είναι ήσυχος τύπος. Το ορκίζομαι, δεν ξέρω κάτι άλλο.
Πώς τον λένε;
Δεν έχει όνομα.
Κάποιοι λένε ότι βλέπεις καλύτερα όταν είσαι αγχωμένος.
Ότι βλέπεις την παντοδύναμη παρουσία Του.
Τη βλέπεις;
Αυτό ήταν.
Τώρα βλέπεις.
Γιατί δεν σκοτώνουμε το κορίτσι; Θα διευκόλυνε τα πράγματα.
Όχι, με το κορίτσι θα ελέγχουμε την Ευρώπη και την Καθολική Εκκλησία.
Πλησιάζουμε στην απόκτηση πραγματικής εξουσίας.
Τι έγινε; Πού είναι η μητέρα μου;
Γιάσαν,
γιατί δεν μου λες πού είναι η μητέρα;
Δεν ξέρω πού είναι.
Την έχασα στη μάχη μ' εκείνους.
Θυμάσαι τι έγινε αφότου μας επιτέθηκαν;
Υπήρχε ένα φως. Το θυμάσαι;
Όχι.
Θυμάμαι ότι ένιωθα αβοήθητη κι ήθελα να τελειώσει η μάχη.
Σου είπε ποτέ η μητέρα σου από πού είσαι;
Γιατί;
Το παρελθόν φωτίζει το μέλλον μας.
ΕΠΑΡΧΙΑ ΙΓΚΑ, 1581
Όλες οι δυνάμεις του Όντα Νομπουνάγκα μπορούν να συγκεντρωθούν άμεσα,
έτοιμες να σας αιφνιδιάσουν.
Αλλά ο άρχοντάς μου στέλνει τους επτά σαμουράι, ως ένδειξη σεβασμού.
Παραδώστε τώρα τα δύο κάστρα σας,
κι ίσως ο άρχοντάς μου να δείξει έλεος στον λαό σας.
Βλέπω μόνο πέντε σαμουράι.
Ο κώδικας των σαμουράι είναι η γνήσια ιαπωνική κουλτούρα.
Ο Νομπουνάγκα μάς προσβάλλει, δίνοντας σε μια γυναίκα κι έναν σκλάβο
τίτλους που προορίζονται για Ιάπωνες άντρες.
Δεν του αξίζει ο τίτλος.
Στείλε τον μαύρο σαμουράι, και θα σου δείξω εγώ.
Περιμένετε εδώ.
Θα έρθει ο μαύρος σαμουράι.
Τι έγινε;
Παραδόθηκαν;
Όχι.
Τι είπαν;
Θέλουν να το λύσουν με τον παλιό τρόπο.
Εσύ κόντρα σ' εκείνον.
Και συμφώνησες;
Ο Νομπουνάγκα δεν εκτιμά τους παλιούς τρόπους.
Αυτοί τους εκτιμούν.
Δεν θα παραδοθούν σε άτομα σαν εσένα ή αυτόν.
Για τους περισσότερους, θα 'σαι πάντα ένας υπηρέτης,
ό,τι πανοπλία κι αν φοράς.
Κατεβάστε τα όπλα σας.
Ο άρχοντας Νομπουνάγκα δέχεται την παράδοσή σας.
Θα σας χαριστούν οι ζωές σας.
Έχετε τον λόγο μου.
Ο σκλάβος μιλά εξ ονόματος του Νομπουνάγκα;
Αυτή η ενοποίηση δεν θα γίνει δεκτή απ' τους Ίγκα.
Θα τον στείλω πίσω στον Νομπουνάγκα με κομμένο κεφάλι.
Ίσως τότε ο μεθύστακας αρχηγός σας να πάρει πιο σοβαρά την κουλτούρα μας.
Ο Νομπουνάγκα χλευάζει την παράδοση.
Δεν θα γράψει δική του ιστορία!
Γονάτισε, στρατηγέ.
Δεν θέλω να σε σκοτώσω. Δεν χρειάζεται αιματοχυσία.
Δεν θα ανακατευτείς εσύ, γυναίκα.
Άσ' τους να τελειώσουν με τον παλιό τρόπο.
Θα ξεχαστείς απ' την ιστορία!
Δεν υπήρχε τιμή εδώ.
Μόνο πόνος κι αίμα.
Η περιοχή είναι επιρρεπής σε πυρκαγιές.
Ίσως πρέπει να καεί.
Θα στραβολαιμιάσω, αν χρειαστεί να σε ξανακοιτάξω πάνω σε δέντρο.
Μ' αρέσει να έχω σφαιρική οπτική.
Κάποτε θα καούν όλα.
Κανένα μέρος δεν θα 'ναι ασφαλές.
Το κορίτσι ήταν εδώ.
Έφυγε πριν από λίγο.
Υπάρχει και κάτι ακόμα. Ήταν κι εκείνος εδώ.
Ο βαρκάρης.
Γιατί με γύρισες εδώ;
Πρέπει να πάμε στον γιατρό. Θα ξέρει τι να κάνει.
Ξέρεις ποιος είναι ο γιατρός;
Όχι.
Ξέρεις πού είναι ο γιατρός;
Όχι.
Μόνο η μητέρα σου ξέρει ποιος είναι και πού.
Και χάθηκε.
Πάμε να τη βρούμε, για να μας πάει στον γιατρό.
Έδωσες τον λόγο σου, Γιάσαν.
Η μητέρα σου δεν επέζησε.
Λυπάμαι.
Στην υγειά μας.
Με το συμπάθιο.
Χαμογέλα.
Εσύ σκότωσες τον στρατηγό των Ίγκα.
Ο Νομπουνάγκα γιορτάζει τη νίκη σου, ενώ εσύ είσαι μες στη θλίψη.
Γιατί;
Ο θάνατος είναι μέρος της διαμάχης. Δεν σημαίνει ότι το απολαμβάνω.
Γιατί με συντροφεύεις στη θλίψη, αντί να απολαμβάνεις τους εορτασμούς;
Οι εορτασμοί είναι μέρος της νίκης. Δεν σημαίνει ότι τους απολαμβάνω.
Πιστεύεις στην αποστολή του Νομπουνάγκα για ενοποίηση της Ιαπωνίας;
Ναι. Πιστεύω ότι υπάρχουν αυτοί που θέλουν την ησυχία τους,
μα μια ενωμένη χώρα είναι μια χώρα χωρίς πολέμους.
Η ενότητα δεν είναι ελευθερία.
Ανταλλάσσουμε ηγεμόνες.
Το μόνο που μας ανήκει πραγματικά είναι η πίστη του καθενός.
Αυτός είναι ο κώδικας των σαμουράι.
Οι πράξεις μας κατά των Ίγκα οδήγησαν
στη σφαγή αθώων γυναικόπαιδων.
Ολοκληρωτική νίκη για έναν ευγενή άρχοντα.
Πλησιάζουμε στον στόχο
που θέλαμε να επιτύχουμε όλα αυτά τα χρόνια.
Επιθυμώ μόνο να μας συντροφέψουν καθώς γράφουμε τη δική μας ιστορία.
Μια καλύτερη Ιαπωνία, μια σπουδαιότερη Ιαπωνία.
Ενωμένοι, ισχυρότεροι από ποτέ.
Ελεύθεροι να κάνετε ό,τι θέλετε, με όποιον θέλετε.
Γιάσουκε.
Έλα, παιδί μου.
Είμαι περήφανος για σένα.
Ας γιορτάσουμε τη νίκη του Γιάσουκε με ένα ποτό.
Στον Γιάσουκε!
Ρανμάρου. Έλα.
Σου φέρεται λες κι είσαι δικός μας.
Καλύτερα κι απ' ό,τι στους γιους του.
Οι υπηρέτες θα 'ναι πάντα υπηρέτες. Έτσι κάνουμε.
Με τον παλιό τον τρόπο.
Ίσως ο παλιός τρόπος πρέπει να μείνει στο παρελθόν.
Ίσως κι εγώ να ανήκω στο παρελθόν.
Τότε που τα πράγματα ήταν ξεκάθαρα κι απλά.
Να τος.
Με σάρκα και οστά.
Ο μαύρος πολεμιστής.
Πόσιμο νερό, αν έχεις.
Ευχαριστώ.
Ήρθα στην Ιαπωνία για δουλειές, όπως κι εσύ, φαντάζομαι.
Είμαι υπηρέτης της εκκλησίας,
με έστειλαν εδώ για να σώσω τους ανθρώπους.
Έχουμε μια προφητεία για τον ερχομό ενός ξεχωριστού παιδιού.
Με την καθοδήγησή μου,
το παιδί θα με βοηθήσει να φέρω ειρήνη και τάξη στη χώρα μου.
Είμαι πολλά χρόνια εδώ, ψάχνοντας αυτό το παιδί.
Και, μάντεψε.
Τη βρήκα.
Αλλά ήταν άρρωστη.
Χρειαζόταν μια γυναίκα να τη φροντίζει.
Μια μέρα, όμως, αυτή η γυναίκα, την οποία εμπιστευόμουν,
μου έκλεψε στα μουλωχτά το παιδί.
Έμαθα ότι συνάντησες αυτήν τη γυναίκα.
Δεν ξέρω τι σου είπε, αλλά είναι αναξιόπιστη.
Τα ψέματα κι η εξαπάτησή της μου προκάλεσαν μεγάλο πόνο.
Μπορείς να πας σπίτι σου. Μπορώ να πάω κι εγώ.
Απλώς πες μου πού είναι το παιδί.
Υπηρέτης της εκκλησίας που θέλει να καθοδηγήσει τον λαό;
Ναι.
Ωστόσο, ο υπηρέτης υποτάσσεται και υποστηρίζει.
Κανείς πρέπει να υπηρετήσει προτού καθοδηγήσει.
Αυτή είναι η φυσική εξέλιξη των πραγμάτων.
"Μην είστε οκνηροί, αλλά να έχετε πνευματικό ενθουσιασμό,
να υπηρετείτε τον Κύριο".
Προς Ρωμαίους, 12:11.
Με τον καιρό έμαθα ότι οι υπηρέτες θα 'ναι πάντα υπηρέτες.
Είναι ο παλιός τρόπος.
Ίσως θα ήταν φρόνιμο να το μάθεις κι εσύ.
Πού είναι το παιδί;
Θα τα αποκαλύψει όλα σύντομα.
Τον θέλω ζωντανό.
Συγγνώμη, αφεντικό. Δυσκολεύομαι λίγο.
Βιάσου.
Πριν δεν θέλαμε μπελάδες.
Τώρα θέλουμε, μαύρε.
Κι εκδίκηση που μου έσπασες τη μύτη!
Το αφεντικό τον θέλει ζωντανό.
Έναρξη λειτουργίας σοκ.
Όχι.
Συγγνώμη.
Μ' αρέσεις, γέρο.
Η σωτηρία περιμένει.
Υποτιτλισμός: Νότα Μουζάκη